
Zadeva:	<Titre>Mnenje o vmesnem poročilu o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027</Titre> <DocRef>(2023/0201R(APP))</DocRef>
Spoštovani gospod predsednik!
Odbor za državljanske svoboščine, pravosodje in notranje zadeve je bil v okviru postopka iz naslova zadolžen, da pripravi mnenje in ga predloži vašemu odboru. Na seji 29. junija 2023 so se koordinatorji odbora LIBE odločili, da bodo pripravili mnenje v obliki pisma.
Odbor za državljanske svoboščine, pravosodje in notranje zadeve je vprašanje obravnaval na seji dne 18. julija 2023. Na seji se je odločil, da Odbor za proračun, kot pristojni odbor, pozove, da v predlog resolucije, ki ga bo sprejel, vključi pobude, navedene v nadaljevanju.
S spoštovanjem!
Juan Fernando López Aguilar

POBUDE
[bookmark: restart]1.	pozdravlja predlog Komisije, da se zgornja meja razdelka 4 poveča, saj bodo potrebe po financiranju narasle, če bo sprejet pričakovani novi pakt o migracijah in azilu; poudarja, da pogajanja med sozakonodajalcema še potekajo, in vztraja, da je treba pri reviziji zgornje meje upoštevati mandata Parlamenta in Sveta; povečanje pozdravlja tudi kot odgovor na potrebe, ki so nastale zaradi vojne proti Ukrajini, pozdravlja pa tudi posledično odločitev o uporabi direktive o začasni zaščiti, ki je še posebej obremenila Sklad za azil, migracije in vključevanje in ki bo v prihodnjih letih skoraj zagotovo zahtevala več sredstev za vključevanje; v zvezi s tem poudarja, da je treba finančna sredstva pravilno usmeriti, da bi s solidarnostnimi mehanizmi, ki jih je Parlament predlagal v pogajalskih mandatih, dosegli cilj resnične solidarnosti;

2.	priznava, da so se zgornje meje razdelka 6 v predlogu Komisije znatno povečale, kar je posledica vse slabših razmer v številnih sosednjih državah in drugod zaradi različnih svetovnih kriz, hkrati pa poudarja, da je glede na številne svetovne izzive nujno odločnejše odzivanje na krize; poudarja, da podpora Ukrajini ne sme privesti do preusmerjanja denarja od drugih regij ali tematskih prednostnih nalog in posledično do večjega financiranja humanitarne pomoči (HUMA); 

3.	poudarja, da dodatna sredstva v razdelku 6 za upravljanje migracij v tretjih državah ne smejo utrditi pristopa, da je finančna pomoč tretjim državam pogojena z njihovim sodelovanjem na področju migracij; opozarja, da uredba o instrumentu za sosedstvo ter razvojno in mednarodno sodelovanje zahteva, da sodelovanje s tretjimi državami, naj bo prek migracijskih partnerstev ali bilateralno, poteka ob polnem spoštovanju mednarodnega prava, vključno z mednarodnim pravom o človekovih pravicah in beguncih;

4.	pozdravlja zakonodajne predloge Komisije, ki spremljajo vmesno revizijo večletnega finančnega okvira, zlasti predlog uredbe o platformi strateških tehnologij za Evropo (STEP) in predlog uredbe o instrumentu za Ukrajino; v zvezi s prvim predlogom opozarja, da je treba vse osebne podatke za spremljanje dejavnosti na platformi STEP zbirati in obdelovati ob polnem spoštovanju pravice do varstva osebnih podatkov in pravice do zasebnosti.










Poslanci, ki so glasovali:

Juan Fernando López Aguilar (predsednik/pripravljavec mnenja), Pietro Bartolo (podpredsednik 2), Emil Radev (podpredsednik 4), Magdalena Adamowicz, Abir Al Sahlani, Andrus Ansip, Konstantinos Arvanitis, Katarina Barley, Robert Biedroń, Theresa Bielowski, Vladimír Bilčík, Vasile Blaga, Damian Boeselager, Karolin Braunsberger-Reinhold, Saskia Bricmont, Patricia Chagnon, Clare Daly, Gwendoline Delbos-Corfield, Lena Düpont, Nicolaus Fest, Maria Grapini, Sylvie Guillaume, José Gusmão, Evin Incir, Sophia in’t Veld, Patryk Jaki, Assita Kanko, Fabienne Keller, Moritz Körner, Alice Kuhnke, Matjaž Nemec, Nadine Morano, Jan-Christoph Oetjen, Jan Olbrycht, Kostas Papadakis, Paulo Rangel, Christian Sagartz, Isabel Santos, Birgit Sippel, Cristian Terheş, Tineke Strik, Ramona Strugariu, Annalisa Tardino, Yana Toom, Miguel Urbán Crespo, Elena Jončeva, Javier Zarzalejos.

